strabo.geographica 15.1.11
τὴν Ἰνδικὴν περιώρικεν ἀπὸ μὲν τῶν ἄρκτων τοῦ Ταύρου τὰ ἔσχατα ἀπὸ τῆς Ἀριανῆς μέχρι τῆς ἑῴας θαλάττης , ἅπερ οἱ ἐπιχώριοι κατὰ μέρος Παροπάμισόν τε καὶ Ἠμωδὸν καὶ Ἴμαον καὶ ἄλλα ὀνομάζουσι , Μακεδόνες δὲ Καύκασον · ἀπὸ δὲ τῆς ἑσπέρας ὁ Ἰνδὸς ποταμός · τὸ δὲ νότιον καὶ τὸ προσεῷον πλευρόν , πολὺ μείζω τῶν ἑτέρων ὄντα , προπέπτωκεν εἰς τὸ Ἀτλαντικὸν πέλαγος , καὶ γίνεται ῥομβοειδὲς τὸ τῆς χώρας σχῆμα τῶν μειζόνων πλευρῶν ἑκατέρου πλεονεκτοῦντος παρὰ τὸ ἀπεναντίον πλευρὸν καὶ τρισχιλίοις σταδίοις , ὅσων ἐστὶ τὸ κοινὸν ἄκρον τῆς τε ἑωθινῆς παραλίας καὶ τῆς μεσημβρινῆς , ἔξω προπεπτωκὸς ἐξ ἴσης ἐφʼ ἑκάτερον παρὰ τὴν ἄλλην ᾐόνα . τῆς μὲν οὖν ἑσπερίου πλευρᾶς ἀπὸ τῶν Καυκασίων ὀρῶν ἐπὶ τὴν νότιον θάλατταν στάδιοι μάλιστα λέγονται μύριοι τρισχίλιοι παρὰ τὸν Ἰνδὸν ποταμὸν μέχρι τῶν ἐκβολῶν αὐτοῦ , ὥστʼ ἀπεναντίον ἡ ἑωθινὴ προσλαβοῦσα τοὺς τῆς ἄκρας τρισχιλίους ἔσται μυρίων καὶ ἑξακισχιλίων σταδίων . τοῦτο μὲν οὖν πλάτος τῆς χώρας τό τʼ ἐλάχιστον καὶ τὸ μέγιστον . μῆκος δὲ τὸ ἀπὸ τῆς ἑσπέρας ἐπὶ τὴν ἕω · τούτου δὲ τὸ μὲν μέχρι Παλιβόθρων ἔχοι τις ἂν βεβαιοτέρως εἰπεῖν · καταμεμέτρηται γὰρ σχοινίοις καὶ ἔστιν ὁδὸς βασιλικὴ σταδίων μυρίων · τὰ δʼ ἐπέκεινα στοχασμῷ λαμβάνεται διὰ τῶν ἀνάπλων τῶν ἐκ θαλάττης διὰ τοῦ Γάγγου ποταμοῦ μέχρι Παλιβόθρων · εἴη δʼ ἄν τι σταδίων ἑξακισχιλίων . ἔσται δὲ τὸ πᾶν ᾗ βραχύτατον μυρίων ἑξακισχιλίων , ὡς ἔκ τε τῆς ἀναγραφῆς τῶν σταθμῶν τῆς πεπιστευμένης μάλιστα λαβεῖν Ἐρατοσθένης φησί , καὶ ὁ Μεγασθένης οὕτω συναποφαίνεται , Πατροκλῆς δὲ χιλίοις ἔλαττον φησί . τούτῳ δὴ πάλιν τῷ διαστήματι προστεθὲν τὸ τῆς ἄκρας διάστημα τὸ προπῖπτον ἐπὶ πλέον πρὸς τὰς ἀνατολάς , οἱ τρισχίλιοι στάδιοι ποιήσουσι τὸ μέγιστον μῆκος · ἔστι δὲ τοῦτο τὸ ἀπὸ τῶν ἐκβολῶν τοῦ Ἰνδοῦ ποταμοῦ παρὰ τὴν ἑξῆς ᾐόνα μέχρι τῆς λεχθείσης ἄκρας καὶ τῶν ἀνατολικῶν αὐτῆς τερμόνων · οἰκοῦσι δʼ ἐνταῦθα οἱ Κωνιακοὶ καλούμενοι .
Lemmas: ὁ Ἰνδικός περιορίζω ἀπό μέν ὁ ἄρκτος ὁ Ταῦρος ὁ ἔσχατος ἀπό ὁ Ἀριανή μέχρι ὁ ἑῷος θάλασσα , ὅς ὁ ἐπιχώριος κατά μέρος Παροπάμισος τε καί Ἠμωδός καί Ἴμαον καί ἄλλος ὀνομάζω , Μακεδών δέ Καύκασος · ἀπό δέ ὁ ἑσπέρα ὁ Ἰνδός ποταμός · ὁ δέ νότιος καί ὁ προσεῷος πλευρόν , πολύς μέγας ὁ ἕτερος εἰμί , προπίπτω εἰς ὁ Ἀτλαντικός πέλαγος , καί γίγνομαι ῥομβοειδής ὁ ὁ χώρα σχῆμα ὁ μέγας πλευρά ἑκάτερος πλεονεκτέω παρά ὁ ἀπεναντίον πλευρόν καί τρισχίλιοι στάδιον , ὅσος εἰμί ὁ κοινός ἄκρον ὁ τε ἑωθινός παράλιος καί ὁ μεσημβρινός , ἔξω προπίπτω ἐκ ἴσος ἐπί ἑκάτερος παρά ὁ ἄλλος ἠιών . ὁ μέν οὖν ἑσπέριος πλευρά ἀπό ὁ Καυκάσιος ὄρος ἐπί ὁ νότιος θάλασσα στάδιον μάλα λέγω μυρίος τρισχίλιοι παρά ὁ Ἰνδός ποταμός μέχρι ὁ ἐκβολή αὐτός , ὥστε ἀπεναντίον ὁ ἑωθινός προσλαμβάνω ὁ ὁ ἄκρα τρισχίλιοι εἰμί μυρίος καί ἑξακισχίλιοι στάδιον . οὗτος μέν οὖν πλάτος ὁ χώρα ὁ τε ἐλαχύς καί ὁ μέγας . μῆκος δέ ὁ ἀπό ὁ ἑσπέρα ἐπί ὁ ἠώς · οὗτος δέ ὁ μέν μέχρι Παλίβοθρα ἔχω τις ἄν βέβαιος λέγω · καταμετρέω γάρ σχοινίον καί εἰμί ὁδός βασιλικός στάδιον μυρίος · ὁ δέ ἐπέκεινα στοχασμός λαμβάνω διά ὁ ἀνάπλοος ὁ ἐκ θάλασσα διά ὁ Γάγγος ποταμός μέχρι Παλίβοθρα · εἰμί δέ ἄν τις στάδιον ἑξακισχίλιοι . εἰμί δέ ὁ πᾶς ᾗ βραχύς μυρίος ἑξακισχίλιοι , ὡς ἐκ τε ὁ ἀναγραφή ὁ σταθμός ὁ πιστεύω μάλα λαμβάνω Ἐρατοσθένης φημί , καί ὁ Μεγασθένης οὕτως συναποφαίνομαι , Πάτροκλος δέ χίλιοι ἐλαχύς φημί . οὗτος δή πάλιν ὁ διάστημα προστίθημι ὁ ὁ ἄκρα διάστημα ὁ προπίπτω ἐπί πολύς πρός ὁ ἀνατολή , ὁ τρισχίλιοι στάδιον ποιέω ὁ μέγας μῆκος · εἰμί δέ οὗτος ὁ ἀπό ὁ ἐκβολή ὁ Ἰνδός ποταμός παρά ὁ ἑξῆς ἠιών μέχρι ὁ λέγω ἄκρα καί ὁ ἀνατολικός αὐτός τέρμων · οἰκέω δέ ἐνταῦθα ὁ Κωνιακός καλέω .